#  До Общински съвет,гр.Мизия

# Докладна записка

# От Красимир Бонев,

Председател на Н.Ч. „Христо Ботев-29” ,с. Войводово

Относно: Отчет за дейността на НЧ „Христо Ботев-29”,с.Войводово за 2023г.

Уважаема г-жо Председател,

Уважаеми общински съветници,

Във връзка със заложеното в тематичния план на Общински съвет,гр.Мизия за 2024г. и отправено от Вас искане внасям за разглеждане и одобрение отчет за дейността на Н.Ч. „Христо Ботев-29” ,с. Войводово за 2023г.

 С уважение:

 /Красимир Бонев/

НАРОДНО ЧИТАЛИЩЕ „ХРИСТО БОТЕВ-29”, С.ВОЙВОДОВО

**Адрес:с.Войводово,ул.** „**Христо Ботев” №14**

 **Телефон:0876 680 431**

е-mail:Stefka\_987@abv.bg

# ОТЧЕТ ЗА 2023г.

# Съдържание:

1. **СГРАДЕН И БИБЛИОТЕЧЕН ФОНД**
2. **ФИНАНСОВ ОТЧЕТ ЗА 2023Г.**
3. Постъпили приходи през 2023г.
4. Извършени разходи през 2023г.
5. Наети лица
6. **ОТЧЕТ НА ДЕЙНОСТИТЕ И ТВОРЧЕСКИЯ СЕЗОН ЗА 2023г.**
7. Календар на събитията
8. Ваканционни развлечения за децата
9. Дарителски инициативи

 Народно читалище „Христо Ботев-29,с.Войводово следва създадените традиции във времето, като създава и нови такива. Наред с това се правят редица мероприятия за малки и големи и непрекъснато има стремеж към разширяване дейността на читалището. С помощта на не малко дарители постигаме заложените цели и обновлението не спира. За съжаление, редица наши идеи все още не са реализирани поради финансова необезпеченост.

1. **СГРАДЕН И БИБЛИОТЕЧЕН ФОНД**
2. Сграден фонд-590 кв.м обща площ сграден фонд, в т.ч. 240кв.м. Детски център за работа с деца и 350кв.м.сграда читалище
3. Библиотечен фонд
* 3004бр.регистрационни единици библиотечен фонд,
* брой читателски посещения:955бр.
1. **ФИНАНСОВ ОТЧЕТ ЗА 2023Г.**
2. Постъпили приходи за 2023г.

 През отчетната 2023г. общите приходи възлизат на **17 744.00 лв**.,

Както следва :

* От нестопанска дейност- 15 244.00 лв. (целева субсидия и членски внос)
* От стопанска дейност- 2 500.00лв.(доход от наем на земеделска земя)

 Увеличението на приходите в сравнение с 2022г. е само с 2208.00лв.,което е крайно недостатъчно предвид ръста на разходите описани по-долу.

1. Извършени разходи за 2023г.

 През отчетната 2023г. направените разходи във връзка с нестопанската дейност са на обща стойност:**14 557.57лв**. и са както следват:

* Разходи за материали- 2503.50 лв.( разходи за материали за ремонт в сградата на Детски център за работа с деца, канцеларски материали, украса и подаръци за отбелязваните поводи и празници)
* Разходи за външни услуги-972.92лв.(интернет-такси,счетоводни и куриерски услуги)
* Разходи за заплати /възнаграждения-8996.33лв.
* Разходи за осигуровки-1740.42лв.
* Други разходи-344.40 лв.(банкови такси ,такса вписване на ГФО в ТР, членски внос)

 Платен е и данък по годишна данъчна декларация за 2022г.(в/у получения доход от наем) в размер на 251.32лв.

 Читалището не надхвърля общата стойност на разходите от 2022г.,макар да се бележи ръст в перата за издръжка на наетото лице през 2023г.

1. Наети лица

 Народно читалище „Христо Ботев”-29,с.Войводово разполага с отпусната 1.02 субсидирана бройка. Има наето 1 лице на длъжност „Секретар” на пълен работен ден. Лицето изцяло отговаря и поддържа сградния фонд- киносалон и Детски център за работа с деца. Организира всички развлекателни мероприятия,ежегодно отбелязва културни чествания и поводи. Популяризира дейността чрез фейсбук страница на читалището. Служителката взима активно участие в организирането на селищния празник на с.Войводово.

1. **ОТЧЕТ НА ДЕЙНОСТИТЕ И ТВОРЧЕСКИЯ СЕЗОН ЗА 2023Г.**
2. Календар на събитията
* 21-ви януари-Бабинден- отбелязване на празника с бабите от ПК „Отплата” и с гости : най-опитната и най-младата акушерки в общината.
* 14-ти февруари-Трифон Зарезан-пресъздаване на обичая „зарязване на лозя”, почерпка на посетителите на читалището с вино,грозде,питка и баница
* 26-ти февруари- Сирни Заговезни- за първи път отбелязване на празника със селищно мероприятие- прескачане на огън,хамкане на яйца, вино и веселба.
* 1-ви март- Баба Марта и Ден на самодеееца- „Работилница за мартенички от сръчни детски ръчички” ;тематична мартенска украса и почерпка за местните самодейци.
* 3-ти март- Освобождението на България от турско робство-поднасяне на цветя и венец на паметника на загиналите за свободата жители на селото от децата при НЧ; кратки възрожденски видеа
* 8-ми март- Ден на жената- организиране на празнични банкети за бабите от ПК „Отплата” и младите девойки в селото
* 21-ви март-пъстра пролетна украса по случай Първа пролет
* 08-ми април-Лазаровден- млади неомъжени девойки и малки момичета от селото ,облечени в народни носии ,по стар български обичай посетиха жители на селото и ги поздравиха със звучни песни,получавайки в замяна яйца и почерпка
* 16-ти април-Великден- изработена бе тематична украса за

Празника. Проведен бе Великденски конкурс за най-хубаво боядисано яйце с атрактивни награди за победителите. Боядисахме и яйца с децата,посетители на читалището на Велики четвъртък.

* 24-ти май-Ден на българската писменост и култура- тематична украса за празника
* 1-ви юни-Ден на детето- организирани бяха подходящи и интересни игри на открито за деца от всички възрастови групи,както и награди за най-бързите и сръчните от тях. Подготвена бе и изобилна почерпка за деца и родители.
* 15-ти юли-Селищен празник-Петровден- организиране на детски атрактивни състезания с много изненади и награди в парка на селото.
* 16-ти септември- активно почистване на тревните площи в селото в националната инициатива „Да изчистим България”
* 18-ти септември- читалищна инициатива за сближаване населението на селото-организиране на банкет
* 01-ви октомври-Международен ден на възрастните хора- екскурзия с пенсионерите от П.К. „Отплата” до парк „Кайлъка” и художествения музей в Плевен „Панорамата- Плевенска епопея”
* 01-ви ноември-Ден на народните будители- с онлайн поздрав почетохме празника
* 22-ри ноември- скромен банкет за пенсионерите от ПК „Отплата” , по повод годишнина на пенсионерски клуб
* 01-ви декември- коледен базар с благотворителна кауза и селищно мероприятие по запалване на коледните светлини
* 25-ти декември-Коледа- Дядо Коледа традиционно зарадва децата с желани подаръци , чукайки на тяхната врата,заедно със Снежанка и Елфчето,возейки се на атрактивното „северно еленче”
1. Ваканционни развлечения за децата
* Организиране на детски работилници за мартеници,великденска и коледна украси.
* Изработване на изделия за базари
* Кулинарни уроци
* Оцветяване на глинени фигурки
* Киновечер на открито с избран детски филм
* Оцветяване на картини по номера и рисуване с пръсти
* Изработка на ароматни декоративни свещи
* Направа на картини и сувенири от природни материали
* Животни от балони
* Развлечение за тинейджърите на плувен басейн
1. Дарителски инициативи на местни жители към НЧ.

През годината се радвахме на все повече дарения от местни жители и такива,които вече живеят далеч от родното място. С помощта на техните самоинициативи получихме безвъзмезно подпомагане за:

* Подобряване на материалната база на читалището и прилежащите кътове на открито- закупуване на градинска люлка,пясъчник, шезлонг,басейн,детска маса с пейки,пикник маса,библиотека
* Организиране на мероприятия и почерпка за посетители на читалището- хранителни продукти,в т.ч. пресни плодове, мармалад ,сладкарски изделия
* Обогатяване на читателския фонд- дарения на книги
* Детски играчки и пособия

 Изготвил:

 /Валентина Борисова/